Kjempefin og koselig leilighet med plass til fire om man ikke har noe i mot å bo noe tett på hverandre. Leiligheten var veldig ren og har gode løsninger for å utnytte plassen. Den er også utstyrt med kjøleskap, ovn og vannkoker, presskanne etc. så man kan lage mat selv. Det er te, kaffe og forskjellig man kan forsyne seg med, også shampoo etc. på badet. Vi trodde først leiligheten lå et stykke utenfor byen, noe den forsåvidt gjør, men byen er så liten at det fortsatt bare er snakk om 10 min gange. Som vert var Mick veldig hjelpsom og lot oss sjekke inn før tiden. Da vi fikk nøklene fikk vi også et kart over byen hvor han ga oss tips til forskjellige restauranter og puber. Vi var fire veldig fornøyde jenter som vemodig dro hjem fra Galway etter et kjempefint opphold i Leiligheten til Mick. Anbefales på det sterkeste.